Στέφανος Νίκογλου

Ο Στέφανος Νίκογλου του Φίλιππου (πέθανε τον Ιούλιο του 1986) ήταν Έλληνας δικηγόρος και διεθνολόγος. Διετέλεσε Νομάρχης στη Θράκη και στη Μακεδονία.

Βιογραφία 
Πατέρας του ήταν ο γιατρός Φίλιππος Νίκογλου, με καταγωγή από τη Στενήμαχο της Ανατολικής Ρωμυλίας. Εγκαταστάθηκε στη Θεσσαλονίκη και άσκησε το επάγγελμα του δικηγόρου έως το 1930, οπότε διορίστηκε για πρώτη φορά νομάρχης. Υπηρέτησε με επιτυχία ως νομάρχης στη συμπρωτεύουσα και επίσης ως Γενικός Διοικητής Θράκης.

Το Μάρτιο του 1945 ανέλαβε Νομάρχης Σερρών. Από τις 31 Ιανουαρίου 1946 μέχρι τις 3 Μαΐου 1946 ήταν Νομάρχης Καβάλας. Το 1949 ανέλαβε Νομάρχης Ιωαννίνων.

Κατά το 1952 ο Νίκογλου ήταν Νομάρχης Ροδόπης και επιμελήθηκε το δημοτικό κήπο στις Σάπες, ο οποίος φέρει το όνομά του.

Στις 11 Μαρτίου 1953 ανέλαβε Νομάρχης Ξάνθης και παρέμεινε νομάρχης της πόλης έως τις 22 Ιανουαρίου 1958.

Κηδεύτηκε στο Πρώτο Νεκροταφείο Αθηνών στις 21 Ιουλίου 1986.

Πηγές 
 Αίτηση του Δικηγόρου Στέφανου Φ.Νίκογλου προς τον Υπουργό Εσωτερικών Κωνσταντίνο Ζαβιτσιάνο όπως διοριστεί Νομάρχης σε κάποια Νομαρχία., Εθνικό Ίδρυμα Ερευνών και Μελετών «Ελευθέριος Κ. Βενιζέλος».

Έλληνες δικηγόροι
Νομάρχες Ιωαννίνων
Νομάρχες Καβάλας
Νομάρχες Ροδόπης
Νομάρχες Ξάνθης
Νομάρχες Σερρών
Νομάρχες Θεσσαλονίκης
Έλληνες Γενικοί Διοικητές Θράκης